kardosdrur/scandi-wiki huggingface dataset:
Ibens (album)

Ibens er debutalbummet fra den danske popgruppe Ibens udgivet den 10. februar 1997. Albummet blev en stor succes i Danmark og er fortsat Ibens' mest succesfulde album med mere end 40.000 solgte eksemplarer primært på grund af hitsinglen "Jeg savner min blå cykel", der nåede #4 på Tjeklisten og tilbragte i alt 7 uger på listen.. Albummet havde dog stadigvæk en række andre hits, heriblandt singlerne "Ølstykke i november", "Solveig", "Dødssyg søndag" og "Dengang jeg var 18 år". Musikmagasinet GAFFA gav albummet 5/6 stjerner.

Debutalbummet er indspillet af Carsten Lykke, Henrik Marstal og Kristian Obling Høeg. Fire af sangene var tidligere udgivet på ep'en Ibens i sommeren 1996 og blev genindspillet til albummet.

Spor 
 "Mon du stadig?"
 "Ølstykke i november"
 "Farvel, fru professor"
 "Solveig"
 "Dødssyg søndag"
 "Uden vi skal ses igen"
 "Jeg savner min blå cykel"
 "Tror du det er let?"
 "Rigtige fjender"
 "Dengang jeg var 18 år"
 "Rødstrømpeveninde"
 "Ingen grund"

Hitliste

Referencer

Eksterne henvisninger 
Ibens på Discogs

Debutalbum fra Danmark
Debutalbum fra 1997
Ibens-album
Carl Gottfried Hancke

Carl Gottfried Hancke (eller Karl Hanke) (døbt 5. december 1749 – død 10. juni 1803) var en tjekkiskfødt komponist og dirigent, der virkede i Slesvig og Flensborg fra 1786 til sin død.

Han var født i Roßwalde/Slezske Rudoltice i Mähren/Tjekkiet, og kom via forskellige poster som ”musikdirektør” i Mellemeuropa det Seylerske Theater i Hamborg og i 1786 i til hofteatret i Slesvig. I 1792 rejste han videre til Flensborg som en slags chef for musikken i denne by. Han skulle oprette en syngeskole og sørge for at byens musikliv tog et opsving.

Det lykkedes ham at få dannet en koncertinstitution og bygget en koncertsal, til hvis indvielse han komponerede musikken til en kantate, og hvor flere andre af hans værker blev opført. Senere blev han ansat i et fast job som kantor og komponerede i den egenskab en del kirkemusik.

Musik 
 Instrumentalmusik (et større antal i alle genrer)
 Gesänge und Chöre für Kenner und Liebhaber, I-IV (1790 – 91)
 Gesänge und Lieder einheimischer Dichter, I-II (1798).
 Sange til tekster af Johann-Heinrich-Voß
 Robert und Hannchen (komisk syngespil 1781)
 Lustigen Tag oder Die Hochzeit des Figaro (1785 Hamburg)
 Xaphire (opera 1786)
 Dr. Fausts Leibgürtel (ca. 1786)
 Hüon und Amande (opera 1790)

Kilder m.m. 
 Dansk biografisk Leksikon
 Det Kongelige Bibliotek
 Tysk operaside

Dirigenter fra Tyskland
Komponister fra Tjekkiet
Komponister fra Tyskland
Dirigenter fra Tjekkiet
Keith Campbell (filosof)

Keith Campbell (født 1938) er en australsk filosof. Han er mest kendt for sin variant af, hvad der i metafysikken betegnes som tropeteori. Campbells tropeteori er mest udfoldet i hans bog Abstract Particulars fra 1990.

Bibliografi (ufuldstændig) 
 Body and Mind. Anchor Books, 1970, 2. udg.: Notre Dame Press, 1984.
 Metaphysics: An Introduction. Dickenson, 1976.
 Abstract Particulars. Blackwell, 1990.

Filosoffer fra Australien
Personer fra Australien
Maskulin (album)

Maskulin er det andet album fra den danske popgruppe ibens udgivet d. 9. oktober 1998. Maskulin er det eneste ibens-album, hvor bassist Henrik Marstal ikke medvirker. Musikmagasinet GAFFA gav albummet 5/6 stjerner.

Ibens gik i opløsning efter gruppens succesfulde debutalbum ibens, men blev gendannet igen kort herefter denne gang bestående af Carsten Lykke, Kristian Obling Høeg, Glenny Staalbo og Anders Heiberg. 

Maskulin blev dog ikke den samme succes som debutalbummet, selv om nogle af sangene, heriblandt "Var han bedre end mig?", "Vi siger slet ingenting" og "På tide" blev ganske populære. Ibens gik i opløsning endnu en gang efter dette album, og Carsten Lykke startede sin solokarriere. Lykke udgav soloalbummet Selvoptaget i 2001 og fik et hit med singlen "Hvis Frederik var til fyre". Ibens blev dog gendannet igen i 2005 med de tre originale medlemmer og udgav det tredje album Ufornuft efter syv års pause.

Spor 

 "Drømmer om dig"
 "Var han bedre end mig?"
 "Vi siger slet ingenting"
 "Nøjes med hinanden"
 "På tide"
 "Sorgerne på forskud"
 "Sikker på det nok skal gå godt"
 "Nok"
 "Mon jeg får lov?"
 "Lad mig bare"
 "Jeg har ventet på dig"
 "Glip af en masse"

Referencer

Eksterne henvisninger 
Maskulin på Discogs

Album fra 1998
Ibens-album
Ufornuft

Ufornuft er det tredje album af den danske popgruppe Ibens udgivet i februar 2005. Det var det første ibens-album i næsten syv år, og gruppens første siden gendannelsen i 2005. Albummet blev dog gruppens mindst succesrige trods populære sange som eksempelvis titelsangen "Ufornuft", "Bus nr. 5", "Til provinsen" og førstesinglen "Sex igen". Musikmagasinet GAFFA gav albummet 3/6 stjerner.

Albummet blev indspillet af de tre originale medlemmer Carsten Lykke, Henrik Marstal og Kristian Obling Høeg. Det var de første indspilninger med Henrik Marstal siden debutalbummet. Gruppen holdt efter udgivelsen af Ufornuft syv års pause, inden bandet igen udgav nyt materiale med singlen "Vi lover hinanden" i november 2012 fra ep'en Halvelektronisk.

Spor 
 "Ufornuft"
 "Forhåbentligt snart"
 "Sidste år på denne tid"
 "Bus nr. 5"
 "Europcar"
 "Til provinsen"
 "Sex igen"
 "Han venter stadig"
 "Nangijala"
 "Vi skal aldrig gi' op"

Referencer

Eksterne henvisninger 
Ufornuft på Discogs

Album fra 2005
Ibens-album
VM i skak 1935

VM i skak 1935 var en match mellem den regerende mester, den i Frankrig bosatte russer, Alexander Aljechin og udfordreren Max Euwe fra Holland. Euwe havde fået samlet bred opbakning i Holland og matchen blev afviklet i en række hollandske byer med de fleste af partierne i Amsterdam. Matchen gik til bedste af 30 partier; Max Euwe vandt overraskende 15½ – 14½ og blev ny verdensmester i skak.

Baggrund 
Aljechin, som vandt verdensmesterskabet ved en match mod José Raúl Capablanca i 1927, havde forsvaret titlen i to matcher mod Efim Bogoljubov i hhv. 1929 og 1934. Da Bogoljubov ikke længere var en reel kandidat, og Aljechin omhyggeligt undgik at give Capablanca muligheden for revanche, var der i 1935 to reelle udfordrere: Salo Flohr fra Tjekkoslovakiet og Max Euwe fra Holland delte andenpladsen efter Aljechin i turneringen i Zürich 1934, og det var hollænderen, som var i stand til at rejse den nødvendige kapital.

Matchregler 
Der blev spillet til bedst af 30 partier. Aljechin ville beholde titlen ved 15 – 15.

Styrkeforholdet inden matchen 
Inden matchen var Aljechin overbevist om, at han ville vinde og skrev bl.a. i en artikel i et tidsskrift for russiske emigranter, at han ikke regnede Euwe for en verdensmester. I samme artikel medgav han dog, at han ikke ville være så velforberedt på åbningsspillet som modstanderen, idet han ikke mente, at det ville være afgørende i en match.

Ud over det faktum, at Aljechin var tidens dominerende spiller, kunne han se på Euwes matchresultater for at overbevise sig om, at han selv var favorit: Euwe havde bl.a. tabt to matcher til Bogoljubov.

Men Euwe havde en anden plan. Han forberedte sig grundigt til matchen og studerede bl.a. partierne fra Zürich, hvor han fandt frem til at Aljechin især var overlegen inden for åbningsspillet, og hvis han ikke fik fordel her, var han villig til at komplicere spillet for at mudre vandene. Derfor tog Euwe til Wien for at studere åbninger.

Matchresultat

Forsøg på at få VM under FIDE 
Mens Euwe var verdensmester, accepterede han at lade verdensskakforbundet FIDE overtage arrangementet af verdensmesterskabet. Efter planen skulle der gennemføres en slags kandidatturnering, hvor man samlede en række af verdens bedste spillere for at finde en udfordrer til verdensmesteren. Denne turnering blev gennemført i Holland i form af AVRO turneringen 1938. Men i mellemtiden generobrede Aljechin titlen efter revanchematchen i 1937, og han nåede aldrig længere end til forhandlinger om en ny match, før 2. verdenskrig brød ud. Først i 1948 kom verdensmesterskabet i faste rammer under FIDE.

Eksterne henvisninger 
 Alekhine vs Euwe 1935, artikel og partier på Chessgames.com
 Cree, Graeme: 1935 World Chess Championship, artikel
 Sosonko, Genna: Remembering Max Euwe Part 1 og Part 2, Chesscafe.com.

Noter 

VM-matcher i skak
Sport i 1935
Kosovos nationalvåben

Kosovos nationalvåben blev antaget, da Kosovo erklærede sin selvstændighed 17. februar 2008. Våbnet forestiller et gyldent kort over Kosovo under seks stjerner på en mørkeblå baggrund.

Se også 
 Kosovos flag

Nationalvåben
Rigsvåbener fra Europa
Panasonic

Panasonic er en japansk producent af elektroniske produkter, så som fjernsyn, mobiltelefoni, stereoanlæg og varmepumper. Panasonic er et varemærke under Matsushita Electric Industrial Co Ltd. of Japan (MEI), et af verdens største producenter af forbrugerelektronik. Sidstnævnte ejer også Technics, producent af lydudstyr.

Referencer

Eksterne henvisninger 

 Panasonics officielle hjemmeside.

 
Etableret i 1918
Landkreis Oberhavel

Landkreis Oberhavel er en  landkreis i den nordlige del af den  tyske delstat   Brandenburg. Administrationsby er Oranienburg.  Nabokreise er mod nord  Landkreis Mecklenburg-Strelitz i Mecklenburg-Vorpommern, mod øst landkreisene  Uckermark og Barnim, mod syd Berlin og Landkreis Havelland og mod vest Landkreis Ostprignitz-Ruppin.

Geografi
Der Landkreis Oberhavel omfatter det nordlige opland til Berlin og når i nord ind i landskabet Ruppiner Land, og videre mod Mecklenburgische Seenplatte. Mere end 50% af områdets areal er beskyttede landskaber og  naturområder.

Floden Havel og Oder-Havel-Kanalen går gennem området.

Byer og kommuner
Efter kommunalreformen består kreisen af  19 kommuner, herunder 9 byer. 14 af kommunerne er amtsfrie.

Kreisen havde   indbyggere pr.

Eksterne henvisninger

 Oberhavel
VM i skak 1929

VM i skak 1929 var en match mellem den regerende mester, den i Frankrig bosatte russer, Alexander Aljechin og udfordreren Efim Bogoljubov, som var fra den ukrainske del af Rusland, men emigreret til Tyskland. Matchen gik til bedst af 30 partier; Aljechin vandt 15½-9½ og forblev verdensmester i skak. Aljechin vandt 11 partier, flere end nogen anden i en match om verdensmesterskabet.

Matchen blev spillet i forskellige byer i Holland og Tyskland mellem den 6. september og 12. november 1929.

Baggrund 
Aljechin, som vandt verdensmesterskabet ved en match mod José Raúl Capablanca i 1927, ignorerede et tilbud om at afvikle en revanchematch i Bradley Beach, New Jersey, og tog i stedet imod en udfordring fra Bogoljubov.

Bogoljubov var udpeget af en komité under verdensskakforbundet FIDE som en mulig udfordrer til VM-titlen. Men da Aljechin selv sad i denne komité, var det reelt ham selv, der udvalgte udfordreren.

Matchregler 
Der blev spillet til bedst af 30 partier dog med minimum seks gevinster. Aljechin ville beholde titlen ved 15-15.

Styrkeforholdet inden matchen 
Bogoljubov havde vundet et par store turneringer i 1920'erne, Moskva 1925 og Bad Kissingen 1928, begge gange foran bl.a. Capablanca med efter at have tabt til denne i deres indbyrdes partier. Desuden havde han vundet i Bad Pistyan, 1922, det alrussiske mesterskab (som også var Sovjetmesterskab) i 1924 og Breslau 1925 samt delt førstepladsen i Karlsbad (Karlovy Vary) i 1923.

Umiddelbart før matchen deltog Bogoljubov i den store turnering i Karlsbad 1929, som Aljechin afstod fra at deltage i, men kommenterede fra. I sine kommentarer undrede han sig over, at udfordreren ville bruge sine kræfter i en turnering, der sluttede blot otte dage, før matchen om verdensmesterskabet begyndte, men Bogoljubov glædede sig over at få praktisk træning. Bogoljubov endte på en ottendeplads med 11½ point ud af 21 mulige.

Matchresultat

Eksterne henvisninger 
 Alekhine vs Bogoljubov 1929, artikel og partier på Chessgames.com
 Cree, Graeme: 1929 World Chess Championship, artikel

Noter 

VM-matcher i skak
Sport i 1929
VM i skak 1934

VM i skak 1934 var en match mellem den regerende mester, den i Frankrig bosatte russer, Alexander Aljechin og udfordreren Efim Bogoljubov fra Tyskland. Matchen gik til bedst af 30 partier; Aljechin vandt 15½ – 10½ og forblev verdensmester i skak.

Matchen blev spillet i forskellige byer i det nazistiske Tyskland mellem den 1. april og 14. juni 1934.

Baggrund 
Aljechin, som vandt verdensmesterskabet ved en match mod José Raúl Capablanca i 1927, undgik fortsat en revanchematch, selv om Capablanca i flere år var den mest oplagte udfordrer. En ny generation af spillere var endnu kun på vej, mens spillere som Aron Nimzowitsch og Bogoljubov havde set deres bedste tid. Alligevel lykkedes det for Bogoljubov at få arrangeret en ny match efter at have tabt kampen om verdensmesterskabet i 1929 med 15½ – 9½.

Det var Aljechins første forsvar af verdensmesterskabet siden den match. Pga. Depressionen var der langt mellem de store velgørere, som kunne finansiere skakturneringer og VM-matcher. Det fandt man så i det nazistiske Tyskland. Blandt dem som overværede dele af matchen var nazilederne Hans Schemm og Hans Frank, sidstnævnte inviterede endda de tilstedeværende skakmestre til frokost i sin villa.

I sin bog om matchen, Schachkampf um die Weltmeisterschaft (Karlsruhe, 1935), takkede Bogoljubow bl.a. de to ovenfor nævnte for deres hjælp til at sikre matchens gennemførelse.

Matchregler 
Der blev spillet til bedst af 30 partier dog med minimum seks gevinster. Aljechin ville beholde titlen ved 15-15.

Matchresultat

Matchens forløb 
Den østrigsk-fødte amerikanske IM, skakdommer og skakforfatter Hans Kmoch fortæller om Bogoljubov, at denne ikke kunne forstå, hvorfor han tabte til Aljechin i 1929. I 1934 troede han, at han havde fundet løsningen: Han blev hypnotiseret, og Bogoljubov tog solbriller på. Brillerne hjalp dog kun et eller to partier, så begyndte de at genere Bogoljubov selv. Så besluttede han, at det var Aljechins indtagelse af alkohol, der gav ham overtaget, og begyndte at følge med, genstand for genstand, hvilket igen virkede i et par partier, men så ikke længere. Bogoljubov fandt aldrig ud af hvorfor han tabte de to matcher.

Eksterne henvisninger 
 Alekhine vs Bogoljubov 1934, artikel og partier på Chessgames.com
 Cree, Graeme: 1934 World Chess Championship, artikel

Noter 

VM-matcher i skak
Sport i 1934
Thorvald Hansen (komponist)

Frederik Thorvald Hansen (3. maj 1847 – 24. januar 1915) var en dansk trompetist og komponist.

Han lærte som dreng at spille klaver, orgel og violin og senere trompet. Fra 1867 spillede Thorvald Hansen i Tivolis koncertsals Orkester og i 1884 blev han ansat som solotrompetist i Det Kongelige Kapel. Samtidig spillede han bratsch og violin i forskellige kammerensembler og studerede musikteori.Han var i mange år organistvikar for domorganist J.P.E. Hartmann i Vor Frue Kirke. Det førte ham ind på komponistbanen og han har skrevet en række mindre stykker for klaver og trompet, men også andre ting bl.a. nogle Fremskridende Øvelser for Trompet i F.

Fra 1893 var han tillige trompetlærer ved Det Kongelige Danske Musikkonservatorium.

Musik 
 op. 18 Sonate for kornet og klaver i Eb-dur (1903)
 Kantate til Søofficersskolens 200 Aars Fest (1901)
 Vaisenhus-Kantate (1902)
 Kvartet for 2 kornetter og 2 basuner (1904)
 Suite for stort orkester
 Chanson du soir (strygeorkester og harpe)
 Violinromance med strygeorkester og 2 horn
 Serenade for obo
 Serenade for valdhorn
 Romance for kornet og klaver
 Scherzo for kornet og klaver
 Koncertvals
 Fra Gyldenløve Tanken kom (sang og klaver)

Kilder 
 Henrik Vissing Schytte: Nordisk Musiklexikon (1888-1906)

Komponister fra Danmark
Trompetister fra Danmark
Kongelige kapelmusici fra Danmark
Danskere i 1800-tallet
Danskere i 1900-tallet
Ansatte ved Det Kgl. Danske Musikkonservatorium
Riddere af Dannebrog
Keith Campbell (biolog)

Keith H.S. Campbell (23. maj 1954 - 5. oktober 2012) var en engelsk biolog. Han er mest kendt for at have været hovedrolleindehaveren i den gruppe, som i 1996 for første gang nogensinde klonede et pattedyr, nemlig Finn Dorset-fåret Dolly, fra helt igennem differentierede celler fra et voksent eksemplar af racen.

Biologer fra England
Personer fra England
Fürstenberg/Havel

Fürstenberg er en by i landkreis Oberhavel i den den tyske delstat Brandenburg.

Fürstenberg ligger ved floden Havel, 21 km syd for Neustrelitz, og 75 km nord for Berlin.
Byen ligger i den sydlige udkant af Mecklenburgischen Seenplatte med søerne Baalensee, Röblinsee og Schwedtsee omkring. Floden Havel deler sig gennem byen i 4 løb (tidligere 3). Den sydlige skibsfartskanal og den nordlige gren af Havel , som kaldes Iserdiek afgrænser Große Werder, den centrale ø der oprindeligt udgjorde byen.

Opdeling af kommunen 
Fürstenberg består af 9 bydele og bebyggelser :
 Altthymen
 Barsdorf
 Blumenow
 Bredereiche
 Himmelpfort
 Steinförde
 Tornow
 Zootzen
The Daily Show

The Daily Show (The Daily Show With Trevor Noah siden september, 2015) er et amerikansk TV-program. Det havde premiere i 1996 og havde Jon Stewart som vært fra 1999 til 2015, hvor Trevor Noah tog over. Det udsendes af Comedy Central, som er en filial af Viacom. Det satiriske program sendes mandag-torsdag kl. 23 og varer en halv time. Formen er til dels hentet fra mainstream nyhedsprogrammer og bruger som dem en række faste korrespondenter og kommentatorer, ligesom hver udsendelse præsenterer en gæst, ofte en prominent person fra politik, film eller nyhedsmedier.

En særlig international udgave udsendes hver fredag af CNN.

Programmet var i vinteren 2007-2008 ramt af en strejke hos manuskriptforfatterne, som kæmpede for at få deres del af selskabernes internetindtægter. Under strejken, som Stewart angiveligt sympatiserede med, hed programmet A Daily Show.

Blandt showets tidligere medvirkende er Stephen Colbert, som fra 2005 til 2014 havde haft sit eget program, The Colbert Report, som Comedy Central sendte lige efter The Daily Show.

John Oliver - der hen over sommeren 2013 vikarierede for Jon Stewart i 12 uger - tog afsked med The Daily Show 19. december 2013, idet han efter årsskiftet fik sit eget show på HBO Last Week Tonight with John Oliver. Oliver - som er englænder - var tilknyttet TDS i 6½ år.

I februar 2015 meddelte Jon Stewart, at han forlod The Daily Show. Han havde sit afsluttende afsnit 6. august 2015. Han blev afløst af Trevor Noah.

Referencer

Eksterne henvisninger 

 The Daily Show with Jon Stewart (officielle side)
 

Talkshow fra USA
Tv-programmer fra Comedy Central
Nyheds- og aktualitetsprogrammer fra USA
Inkscape

Inkscape er et program til redigering af vektorgrafik. Det er målet at programmet skal blive et kraftig grafisk værktøj og samtidig være fuldt kompatibelt med XML-, SVG- og CSS-standarder. Inkscape er fri software udgivet under GNU General Public License.

Inkscape bliver primært udviklet til Linux, men findes også til Microsoft Windows, Mac OS X (under X11), og andre Unix-lignende operativsystemer. Pr. 2008 er Inkscape under aktiv udvikling hvor der regelmæssigt bliver tilføjet nye features. Inkscapes implementering af SVG og CSS standarderne er ufuldstændig; vigtigst er at implementeringen af SVG filter effekter er ufuldstændig samt at animation og SVG fonter mangler. Fuld understøttelse af disse tre ting er imidlertid på vej.

Referencer og noter 

Diagramprogrammer
Fri software
Grafik-relaterede programmer til Linux
Grafik-relaterede programmer til OS X
Grafik-relaterede programmer til Windows
Version (album)

Version er det andet Coverversion fra Mark Ronson.

Nummerliste 

 "God Put a Smile upon Your Face" (featuring Daptone Horns) – Originally by Coldplay – 3:12
 "Oh My God" (featuring Lily Allen) – Originally by Kaiser Chiefs – 3:35
 "Stop Me If You Think You've Heard This One Before" (aka "Stop Me") (featuring Daniel Merriweather) – Originally by The Smiths – 3:53
 "Toxic" (featuring Tiggers and Ol' Dirty Bastard) – Originally by Britney Spears – 4:05
 "Valerie" (featuring Amy Winehouse) – Originally by The Zutons – 3:39 
 "Apply Some Pressure" (featuring Paul Smith of Maxïmo Park ) – Originally by Maxïmo Park – 3:36
 "Inversion" – 1:47
 "Pretty Green" (featuring Santo Gold) – Originally by The Jam – 3:16
 "Just" (featuring Phantom Planet)  – Originally by Radiohead – 5:20
 "Amy" (featuring Kenna)  – Originally by Ryan Adams – 3:32
 "The Only One I Know" (featuring Robbie Williams) – Originally by The Charlatans – 3:59
 "Diversion" – 1:19
 "L.S.F." (featuring Kasabian) – Originally by Kasabian – 3:30
 "Outversion" – 1:50
 "Pistol of Fire" * – Originally by Kings of Leon – 2:57

* bonus track

Album fra 2007
Popalbum fra Storbritannien
Lisa Nilsson

Lisa Nilsson (født 13. august 1970 i Tyresö, Stockholm) er en svensk sangerinde, der i 2001 sang soundtracket til En kort en lang. Hun har også deltaget som sangerinde i filmen Inkasso fra 2004 med sangen "Himlen runt hörnet".

Diskografi 
 1989 – Lean On Love
 1991 – Indestructible
 1992 – Himlen runt hörnet
 1995 – Ticket to Heaven (eng. version af Himlen runt hörnet)
 1995 – Till Morelia
 2000 – Viva
 2001 – Små rum
 2003 – Samlade sånger 1992-2003
 2006 – Hotel Vermont 609
 2013 – Sånger om oss (Release 25. september 2013)

Filmografi 
 Fakiren fra Bilbao (2004)
 Gud taler ud (2017)

Eksterne henvisninger 

 
 
 

Sangere fra Sverige
Personer fra Stockholm
Berlingske Aftenavis

Berlingske Aftenavis var en dansk avis, der udkom fra 1845 til 1971.

Avisen blev udgivet som aftenudgave af Berlingske Tidende og var velanset som borgerligt kultur- og opinionsorgan. Redaktionelt blev Berlingske Aftenavis udskilt fra morgenavisen i 1913. Oplaget dykkede kraftigt i 1968 som følge af, at postvæsenet indstillede den sene postombæring. I 1969 lancerede avisen en udvidet weekendudgave, der blev populær. Det Berlingske Officin lukkede Berlingske Aftenavis i februar 1971, men fortsatte weekendudgaven, der i oktober samme år skiftede navn til Weekendavisen.

Eksterne henvisninger 
 Digitaliserede udgaver af Berlingske Aftenavis i Mediestream
 Berlingske Aftenavis i opslagsværket "De Danske Aviser"

Etableret i 1845
Aviser fra Danmark
Ophørt i 1971
Berlingske Media
Ben Chapman

Ben Chapman (født 29. oktober 1925, død 21. februar 2008) var en amerikansk 1,96 meter høj skuespiller, der spillede indfødte i en mængde Hollywood-film, men især er blevet kendt som en af de to skuespillere, der udfyldte titelrollen i den klassiske science fiction/horror-film Uhyret fra den sorte lagune (1954).

Han spillede uhyret i de scener, hvor det færdes på landjorden (undervandsscenerne blev håndteret af mestersvømmeren Ricou Browning).

Ben Chapman voksede op i Tahiti men flyttede i 1940 til USA, hvor han var født i Oakland, Californien.

Blandt Ben Chapmans øvrige film må fremhæves Esther Williams-musicalen Pagan Love Song (1950).

Eksterne henvisninger 
 
 Mindeside

Skuespillere fra Californien
Egil Harder

Egil Georg Harder (7. april 1917 – 7. april 1997) var en norskfødt pianist og komponist. Han var gift med violinisten Tutter Givskov.

Han blev uddannet som pianist ved Det Kgl. Danske Musikkonservatorium fra 1934-1937 og debuterede som pianist i 1939. Derefter virkede han som pianist og klaverlærer i Danmark og udlandet og havde bl.a. Matthias Ronnefeld som elev. Han spillede i sine yngre dage fortrinsvis nutidig musik af bl.a. Maurice Ravel, Jørgen Jersild, Svend Erik Tarp og Svend S. Schultz.

Samtidig virkede Egil Harder som komponist. Hans skrev en del sange og nogle få andre værker, men han lavede 2 virkelige hits. Det første var julesangen Juletræet med sin pynt (1940) med tekst af Mogens Lorentzen og det andet Den blå anemone (1945) med tekst af Kaj Munk. Det er sange, der har cementeret hans ry i mange år.

Musik 
 Rokoko-vals (salonorkester 1936)
 Juletræet med sin pynt (1940)
 Lille suite for strygeorkester (1942)
 Den blå anemone 1945)
 Spansk dans for orkester (orkester 1946)
 Romance nr. 1 D-dur (violin og klaver 1982)
 Romance nr. 2 D-dur (violin og klaver 1983)
 Liseleje Jubilæumsmarch (blæserorkester 1984)
 Romance nr. 3 a-mol (violin og klaver)
 Romance nr. 4 A-dur (violin og klaver)
 Vuggevise f#-mol

Komponister fra Danmark
Pianister fra Danmark
Klassiske komponister fra det 20. århundrede